1,4-dichlorobenzene

1,4-diklorbenzen (eller para diklorbenzen, 1,4-DKB, p-DKB) er en organisk forbindelse med kjemisk formel C6H4Cl2. Paradiklorbenzen er et krystallinsk, fargeløst fast stoff med sterk lukt. Stoffet er ikke løselig i vann, men er løselig i kloroform, eter, alkohol, benzene og karbondisulfid.  Molekylet består av en benzene ring hvor hydrogenatomene er erstattet med to kloratomer på motsatte sider av ringen.

Paradiklorbenzen blir som oftest funnet i møllkuler, plantevernmidler og som deodorant. Det erstatter den tidligere bruken av naftalen i møllkuler på grunn av naftalens større brennbarhet. p-DCB er også en forløper til polymeren (poly-fenylen sulfid).

Produksjon 
p-DCB blir skapt gjennom kloriseringen av benzene ved bruk av jernklorid som en katalysator.
 C6H6 + 2Cl2 → C6H4Cl2 + 2HCl

Helserisiko

Eksponering 
Hovedkilden til eksponering av paradiklorbenzen hos mennesker er via forurenset luft. Hvis du lukter møllkuler innhalerer du små doser av plantevernmiddelet. Andre måter er ved å spise eller drikke noe som inneholder plantevernmidler, eller ved å ha fått noe på hendene før du spiser, røyker, osv. Dyr og småbarn kan ofte være i fare for å prøve å spise møllkuler, ettersom de ligner på godbiter eller andre typer godteri.

Symptomer og reaksjoner på eksponering av store mengder kan være kvalme, oppkast, svimmelhet, slapphet og hodepine i tillegg til muligheten for leverskade. Akutt inhalering kan føre til hosting og pustevansker. Direkte kontakt kan føre til irritasjon i øynene, som kan igjen føre til brannskader og rifter.

Helseeffekter

Mennesker 
Slik som mange hydrokarboner er p-DCB lipofilt og akkumulerer i fettet. Stoffet blir også fordelt over i blodet og morsmelk. Kroppen klarer å bryte ned stoffet til mindre kjemikalier og utskilles via urin. Frivillige mennesker som pustet inn p-DCB ekspirerte rundt 50%.

USAs Department of Health and Human Services (DHHS) og International Agency for Research on Cancer(IARC)har fastslått at det er forventet at p-DCB er kreftfremkallende. Dette er på bakgrunn av dyrestudier gjort av World Health Organization (WHO), en studie på mennesker har ikke blitt gjort. Måten kreft ble fremkallet i dyrene i forsøket kan oppstå hos mennesker også. EPA Har likevel kategorisert p-DCB som Gruppe C, lav kreftfremkallende fare. Staten California har også fastslått at 1,4-diklorbenzen er kreftframkallende i henhold til Proposition 65.

Kronisk eksponering hos mennesker kan føre til problemer i leveren, huden og sentralnervesystemet. Det er ingen direkte bevis for at p-DCB kan ha en effekt på områder som fosterskader og reproduksjon hos mennesker.

Dyr 
Hos dyr blir p-DCB raskt tatt opp av lunger og mage, mens det tar lengre tid gjennom huden. Stoffet ble funnet i lever, fett og nyrer, i tillegg til spor i blodplasma, lunger og muskler. En studie gjort av National Toxicology Program (NTP) viste dannelser av svulst i nyrer hos mannlige rotter, og svulst i lever hos begge kjønn av mus ved magesonde.

En annen undersøkelse viste at rotter og kaniner la på seg mindre ved innhalering av p-DCB damp sammenlignet med kontrolldyr.

Miljø 
p-DCB er ikke løselig i vann og er dårlig nedbrutt av jordorganismer. Mesteparten av stoffet vil endre seg til damp, men noe kan bli brutt ned av bakterier eller feste seg til sedimenter i vannet. P-DCB som fester seg til jord og vann kan bli tatt opp av planter, eller følge med vannets krestløp.

Referanser 
 

Organiske forbindelser